**BIOLOGICKY ROZLOŽITEĽNÝ ODPAD (BRKO) :**

**(tráva, lístie, biologický a kuchynský odpad z domácností)**

**V podmienkach našej obce a v zmysle platnej legislatívy majú občania možnosť kompostovať biologicky rozložiteľný odpad na vlastnom pozemku v domácich kompostéroch. Domácnosti sú v tomto prípade povinné si zabezpečiť kompostér na vlastné náklady a doručiť obci čestné vyhlásenie o tom, že na kompostovanie používa vlastný kompostér. O tejto skutočnosti informujú obec čestným prehlásením.**

**Občania, ktorí bioodpad nekompostujú v domácich kompostéroch majú povinnosť prihlásiť na zber bioodpadu prostredníctvom samostatných hnedých plastových nádob na bioodpad o objeme 140 l. Tento odpad im bude vyvážaný v pravidelných intervaloch spoločnosťou T+T a.s.. V tomto prípade je potrebné prihlásiť sa na zber bioodpadu priamo na Obecnom úrade vo Svederníku, požiadať o zbernú nádobu a uhradiť poplatok.**

**Kompostovanie v domácich kompostéroch a samostatný zber biologicky rozložiteľných odpadov je cestou ku zvýšenej miere zhodnocovania odpadov a zníženiu množstva komunálneho odpadu, ktorý produkujeme a vyvážame z našej obce. Na základe miery vytriedenia odpadov je následne zákonom stanovený poplatok za skládkovanie komunálnych odpadov, ktorý sa každoročne zvyšuje.**

**Upozorňujeme občanov, ktorí konajú nezákonným spôsobom, tým že sa bioodpadu zbavujú vo svojom okolitom prostredí (prírode), dopúšťajú sa priestupku na úseku ochrany životného prostredia, keďže porušujú platné VZN Obce Svederník č.3/2023 o miestnom poplatku za komunálne odpady a drobné stavebné odpady. Za uvedený priestupok možno uložiť pokutu.**